Document ID: 32012D0464

KOMISSION PÄÄTÖS,
annettu 23 päivänä heinäkuuta 2012,
yhteentoimivuuden teknisistä eritelmistä annettujen päätösten 2006/861/EY, 2008/163/EY, 2008/164/EY, 2008/217/EY, 2008/231/EY, 2008/232/EY, 2008/284/EY, 2011/229/EU, 2011/274/EU, 2011/275/EU, 2011/291/EU ja 2011/314/EU muuttamisesta
(tiedoksiannettu numerolla C(2012) 4985)
(ETA:n kannalta merkityksellinen teksti)
(2012/464/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon rautatiejärjestelmän yhteentoimivuudesta yhteisössä 17 päivänä kesäkuuta 2008 annetun Euroopan parlamentin ja neuvoston direktiivin 2008/57/EY (1) ja erityisesti sen 6 artiklan 1 kohdan,
sekä katsoo seuraavaa:
(1)
Euroopan rautatieviraston perustamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 881/2004 (2) 12 artiklan mukaan Euroopan rautatievirasto, jäljempänä ’virasto’, varmistaa, että yhteentoimivuuden tekniset eritelmät, jäljempänä ’YTE’, mukautetaan tekniseen kehitykseen ja markkinasuuntauksiin sekä sosiaalisiin vaatimuksiin, ja ehdottaa komissiolle tarpeelliseksi katsomiaan muutoksia YTE:iin.
(2)
Komissio antoi 13 päivänä heinäkuuta 2007 tehdyllä päätöksellä K(2007)3371 virastolle yleisen toimeksiannon toteuttaa tiettyjä toimia Euroopan laajuisen suurten nopeuksien rautatiejärjestelmän yhteentoimivuudesta 23 päivänä heinäkuuta 1996 annetun neuvoston direktiivin 96/48/EY (3) sekä Euroopan laajuisen tavanomaisen rautatiejärjestelmän yhteentoimivuudesta 19 päivänä maaliskuuta 2001 annetun Euroopan parlamentin ja neuvoston direktiivin 2001/16/EY (4) mukaisesti. Kyseisessä yleisessä toimeksiannossa virastoa pyydettiin tarkistamaan seuraavia osajärjestelmiä koskevat YTE:t: suurten nopeuksien rautatiejärjestelmän liikkuva kalusto, tavaraliikenteen vaunut, veturit ja matkustajavaunut, melu, infrastruktuuri, energia, ohjaus, hallinta ja merkinanto, käyttötoiminta ja liikenteen hallinta, tavara- ja matkustajaliikenteen telemaattiset sovellukset, rautatietunneleiden turvallisuus ja liikuntarajoitteisten henkilöiden liikkuvuus.
(3)
Virasto antoi 31 päivänä maaliskuuta 2011 suosituksen infrastruktuurirekisteriä koskevasta eritelmästä sekä menettelystä, jolla osoitetaan YTE:ien perusparametrien noudattamistaso vanhojen ratojen osalta ja YTE:iin tehtävistä muutoksista (ERA/REC/04-2011/INT).
(4)
Direktiivin 2008/57/EY 29 artiklan 1 kohdan mukaisesti perustettu komitea antoi 9 päivänä kesäkuuta 2011 myönteisen lausunnon komission täytäntöönpanopäätösehdotuksista, jotka koskivat hyväksyttyjen raideliikenteen kalustoyksikkötyyppien eurooppalaista rekisteriä ja rautatieinfrastruktuurirekisteriä koskevia yhteisiä eritelmiä. Edellä mainittuihin ehdotuksiin perustuvat kaksi komission päätöstä, eli rautatieinfrastruktuurirekisteriä koskevista yhteisistä eritelmistä 15 päivänä syyskuuta 2011 annettu komission täytäntöönpanopäätös 2011/633/EU (5) ja hyväksyttyjen raideliikenteen kalustoyksikkötyyppien eurooppalaisesta rekisteristä 4 päivänä lokakuuta 2011 annettu komission täytäntöönpanopäätös 2011/665/EU (6), on nyt hyväksytty. Asiaankuuluvat YTE:t on saatettava ajan tasalle, jotta sääntelyn johdonmukaisuus voidaan kokonaisuudessaan varmistaa.
(5)
Käyttötoimintaa ja liikenteen hallintaa koskevien yhteentoimivuuden voimassa olevien teknisten eritelmien lisäyksessä A viitataan Euroopan rautatieliikenteen hallintajärjestelmän (ERTMS) version 1 käyttösääntöihin, jotka on kehitetty eurooppalaisen junakulunvalvontajärjestelmän (ETCS) järjestelmävaatimuksia koskevien eritelmien version 2.2.2 perusteella.
(6)
ETCS:n järjestelmävaatimuksien eritelmistä on kehitetty vakaa versio 2.3.0.d. Tämä on otettava huomioon ajantasaistamalla ERTMS-käyttösäännöt sekä tavanomaisen että suurten nopeuksien rautatiejärjestelmän käyttötoimintaa ja liikenteen hallintaa koskevissa YTE:issä.
(7)
Virasto antoi 20 päivänä heinäkuuta 2011 suosituksen, joka koski ERTMS-järjestelmän toimintaperiaatteiden ja käyttösääntöjen tarkistamista sekä tavanomaisen että suurten nopeuksien rautatiejärjestelmän käyttötoimintaa ja liikenteen hallintaa koskevissa YTE:issä (ERA/REC/08-2011/INT-ERTMS).
(8)
Virasto antoi 8 päivänä syyskuuta 2011 suosituksen lisämuutoksista YTE:iin virheiden ja puutteiden korjaamiseksi (ERA/REC/07-2011/INT).
(9)
Käytännön syistä pidetään parempana muuttaa useita YTE:iä yhdellä komission päätöksellä, jotta säädöksiin voidaan tehdä tietyt korjaukset ja ajantasaistukset. Korjaukset ja ajantasaistukset eivät johdu YTE:ien kokonaistarkistuksesta tai niiden maantieteellisen soveltamisalan laajenemisesta.
(10)
Sen vuoksi on tarpeen muuttaa seuraavia päätöksiä:
-
Euroopan laajuisen tavanomaisen rautatiejärjestelmän osajärjestelmää ”liikkuva kalusto - tavaraliikenteen vaunut” koskevasta yhteentoimivuuden teknisestä eritelmästä 28 päivänä heinäkuuta 2006 tehty komission päätös 2006/861/EY (7),
-
rautatietunneleiden turvallisuutta Euroopan laajuisessa tavanomaisessa ja suurten nopeuksien rautatiejärjestelmässä koskevasta yhteentoimivuuden teknisestä eritelmästä 20 päivänä joulukuuta 2007 tehty komission päätös 2008/163/EY (8),
-
liikuntarajoitteisia henkilöitä Euroopan laajuisessa tavanomaisessa ja suurten nopeuksien rautatiejärjestelmässä koskevasta yhteentoimivuuden teknisestä eritelmästä 21 päivänä joulukuuta 2007 tehty komission päätös 2008/164/EY (9),
-
Euroopan laajuisen suurten nopeuksien rautatiejärjestelmän infrastruktuuriosajärjestelmää koskevasta yhteentoimivuuden teknisestä eritelmästä 20 päivänä joulukuuta 2007 tehty komission päätös 2008/217/EY (10),
-
direktiivin 96/48/EY 6 artiklan 1 kohdan mukaisesta Euroopan laajuisen suurten nopeuksien rautatiejärjestelmän käyttötoimintaosajärjestelmää koskevasta yhteentoimivuuden teknisestä eritelmästä ja 30 päivänä toukokuuta 2002 tehdyn komission päätöksen 2002/734/EY kumoamisesta 1 päivänä helmikuuta 2008 tehty komission päätös 2008/231/EY (11),
-
Euroopan laajuisen suurten nopeuksien rautatiejärjestelmän liikkuvan kaluston osajärjestelmää koskevasta yhteentoimivuuden teknisestä eritelmästä 21 päivänä helmikuuta 2008 tehty komission päätös 2008/232/EY (12),
-
Euroopan laajuisen suurten nopeuksien rautatiejärjestelmän energiaosajärjestelmää koskevasta yhteentoimivuuden teknisestä eritelmästä 6 päivänä maaliskuuta 2008 tehty komission päätös 2008/284/EY (13),
-
Euroopan laajuisen tavanomaisen rautatiejärjestelmän osajärjestelmää ”liikkuva kalusto - melu” koskevista yhteentoimivuuden teknisistä eritelmistä 4 päivänä huhtikuuta 2011 annettu komission päätös 2011/229/EU (14),
-
Euroopan laajuisen tavanomaisen rautatiejärjestelmän energiaosajärjestelmää koskevasta yhteentoimivuuden teknisestä eritelmästä 26 päivänä huhtikuuta 2011 annettu komission päätös 2011/274/EU (15),
-
Euroopan laajuisen tavanomaisen rautatiejärjestelmän infrastruktuuriosajärjestelmää koskevasta yhteentoimivuuden teknisestä eritelmästä 26 päivänä huhtikuuta 2011 annettu komission päätös 2011/275/EU (16),
-
Euroopan laajuisen tavanomaisen rautatiejärjestelmän liikkuvan kaluston osajärjestelmää ”veturit ja henkilöliikenteen liikkuva kalusto” koskevasta yhteentoimivuuden teknisestä eritelmästä 26 päivänä huhtikuuta 2011 annettu komission päätös 2011/291/EU (17),
-
Euroopan laajuisen tavanomaisen rautatiejärjestelmän osajärjestelmää ”käyttötoiminta ja liikenteen hallinta” koskevasta yhteentoimivuuden teknisestä eritelmästä 12 päivänä toukokuuta 2011 annettu komission päätös 2011/314/EU (18).
(11)
Tässä päätöksessä säädetyt toimenpiteet ovat direktiivin 2008/57/EY 29 artiklan 1 kohdan mukaisesti perustetun komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 2006/861/EY liite tämän päätöksen liitteen I mukaisesti.
2 artikla
Muutetaan päätöksen 2008/163/EY liite tämän päätöksen liitteen II mukaisesti.
3 artikla
Muutetaan päätöksen 2008/164/EY liite tämän päätöksen liitteen III mukaisesti.
4 artikla
Muutetaan päätöksen 2008/217/EY liite tämän päätöksen liitteen IV mukaisesti.
5 artikla
Muutetaan päätöksen 2008/231/EY liite tämän päätöksen liitteen V mukaisesti.
6 artikla
Muutetaan päätöksen 2008/232/EY liite tämän päätöksen liitteen VI mukaisesti.
7 artikla
Muutetaan päätöksen 2008/284/EY liite tämän päätöksen liitteen VII mukaisesti.
8 artikla
Muutetaan päätöksen 2011/229/EU liite tämän päätöksen liitteen VIII mukaisesti.
9 artikla
Muutetaan päätöksen 2011/274/EU liite tämän päätöksen liitteen IX mukaisesti.
10 artikla
Muutetaan päätöksen 2011/275/EU liite tämän päätöksen liitteen X mukaisesti.
11 artikla
Muutetaan päätöksen 2011/291/EU liite tämän päätöksen liitteen XI mukaisesti.
12 artikla
Muutetaan päätöksen 2011/314/EU liite tämän päätöksen liitteen XII mukaisesti.
13 artikla
Tätä päätöstä sovelletaan 24 päivästä tammikuuta 2013 alkaen.
14 artikla
Tämä päätös on osoitettu kaikille jäsenvaltioille.
Tehty Brysselissä 23 päivänä heinäkuuta 2012.

Labels: 20
7
8
0
15